Diari Oficial de la Generalitat Valenciana


Sumari del DOGV 4127, del 14-11-2001 (2001/10039)

Informació pública del programa d'actuació integrada per al desenvolupament de la unitat d'execució número 2 del pla especial de reforma interior i protecció del CHP de Patraix.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4127

Data del DOGV
:   14-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10117


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada per al desenvolupament de la unitat d'execució número 2 del pla especial de reforma interior i protecció del CHP de Patraix. [2001/Q10834]
  
L'Alcaldia, mitjançant la Resolució número U-5895, de data de 15 d'octubre de 2001, ha acordat el que es diu tot seguit:
  
«Vista l'alternativa tècnica de programa d'actuació presentada per Urbanas de Levante, SA, amb la documentació presentada el dia 14 de maig de 2001, els informes emesos pel Servei de Planejament, i el dictamen de la Comissió Informativa d'Urbanisme de 6 de novembre de 2000, i després de la correcció d'errades aprovada mitjançant l'Acord Plenari de 29 de desembre de 2000, relatiu al pla especial de reforma interior i protecció del nucli històric de Patraix, de conformitat amb els articles 32, 27, 45 i 46 de Llei Reguladora de l'Activitat Urbanística, i la delegació conferida per la Resolució 2.242, de 7 de juliol de 1999, resolc:
  
Sotmetre a informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i amb la remissió prèvia dels avisos establits en l'article 46.3 de la Llei Reguladora de l'Activitat Urbanística i de les notificacions als propietaris registrals de parcel·les afectades per l'actuació, l'alternativa tècnica de programa d'actuació integrada presentada per Urbanas de Levante, SA, per a l'àmbit de la unitat d'execució número 2 del pla especial de reforma interior i protecció del barri de Patraix. Aquesta alternativa tècnica comprén memòria i projecte d'urbanització.
  
Durant aquest termini podran presentar-se al Servei de Planejament de la corporació tant al·legacions com alternatives tècniques que pretenguen competir amb l'exposada al públic. El termini es prorrogarà per 20 dies addicionals si durant els 10 primers dies d'informació pública alguna persona, amb la prestació de caució per un import de 500.000 pessetes, es compromet a presentar una alternativa substancialment distinta a la inicial.
  
Durant els cinc dies següents al venciment del termini d'informació pública, qualsevol persona podrà presentar, a l'Oficina de Contractació de l'ajuntament, proposicions juridicoeconòmiques en plica tancada. L'acte d'obertura de pliques es farà el dia hàbil següent a l'acabament d'aquest termini, tret que siga dissabte, en aquest cas es traslladarà al següent hàbil. Totes les actuacions podran ser objecte de consulta i al·legació per les persones interessades durant els 10 dies següents a l'acte d'obertura de pliques».